Teadlased suutsid luua bioonilise käe, mis annab patsiendile võimaluse tunda sõrmedega elutruusid aistinguid.Käe sai endale üks Taani mees, kelle oma käsi oli tulnud varem amputeerida. Itaalias tehtud operatsiooni tulemusena ühendati biooniline käsi mehe õlavarre närvidega. Ligi kümne aasta eest ilutulestikuõnnetuses ihuliikme kaotanud Dennis Aabo sõnul on uus käsi hämmastav, vahendas Postimees. Laboratoorsete katsete käigus suutis ta kättevõetud objektide kuju ja jäikust hinnata, ja seda isegi juhul, kui tal olid silmad kinni seotud. Micera ja tema meeskond lisas kunstkäele sensorid, mis olid suutelised avastama ja mõõtma kompimisaistinguid. Algoritmide abil muutsid teadlased saadud elektrilised signaalid impulssideks, mida sensoorsed närvid võiks tõlgendada. Roomas tehtud operatsiooni ajal siirdati patsiendi õlavarde neli elektroodi, mis ühendati kunstkäe sõrmedes olevate sensoritega. Sel kombel saavad puututust ja survet hindavad aistingud otse ajju liikuda.